钦定古今图书集成/明伦汇编/闺媛典/第240卷 > 彭李二女
## 钦定古今图书集成/明伦汇编/闺媛典/第240卷 > 彭李二女

按《东昌府志》：“衢州彭思云女，年十七，许聘千户所军
李成。成，清平人，因征交趾，未婚，其母独与一女居，乃
迎彭女伴己。成阵亡，成母欲嫁之，彭女泣曰：‘吾身已
至李家，将更安往’？李女慕其志节，亦誓死不字，二女
相依为命。母亡，负骨归葬清平，筑坟结庐。后相继卒，
葬成墓侧。”